होली में हुड़दंगियों पर नकेल कसने बाहर से बुलाएंगे अतिरिक्त बल
नशे में बाइक चलाते मिले तो हो जाएगी जब्त।
भास्कर न्यूज | जशपुरनगर
उमंग और उल्लास के पर्व होली में आपसी सौहार्द्र बना रहे और कोई गड़बड़ी न हो इसके लिए पुलिस अपनी ओर से सुरक्षा के पुख्ता इंतजाम करेगी। हुड़दंगियों पर नकेल कसने और सुरक्षा व्यवस्था के लिए बाहर से अतिरिक्त बल मंगाया जा रहा है। अभी यहां बाहर से 150 जवानों की मांग की गई है।
एसपी प्रशांत सिंह ठाकुर ने कहा कि उत्साह और उमंग के त्योहार होली में असामाजिक तत्वों और हुड़दंग करने वालों से सख्ती से निपटा जाएगा। पुलिस का कहना है कि जहां तक हो सके, होली में बाइक न निकालें। अगर नशे की हालत में बाइक चलाते या तीन सवारी दिखता है, तो उनकी बाइक तत्काल जब्त कर ली जाएगी। एसपी ने कहा है कि प्राय: देखा जाता है कि होली पर कई किशोर और युवा मस्ती करने के नाम पर शराब केे नशे में हुड़दंग करते हैं। जिस पर अंकुश लगाना जरूरी है। -शेष|पेज 12
सावधानी से करें होलिका दहन
एसपी प्रशांत सिंह ठाकुर ने लोगों से अपील की है कि होलिका दहन बीच सड़क में एवं बिजली के तार के नीचे न करें। जिले में जितनी जगहों पर होलिका दहन किया जाना है, उसकी पूर्व संबंधित थाने में होनी चाहिए। उन्होंने कहा कि होली न खेलने वाले व्यक्ति के साथ जबरदस्ती न करें और उन्हें रंग न लगाएं।
वारंटियों की होगी धर-पकड़
एसपी श्री ठाकुर ने बताया कि होली के पहले स्थायी वारंटियों के खिलाफ अभियान शुरु किया गया है। उनकी धर-पकड़ की जाएगी। साथ ही निगरानीशुदा बदमाशों और असमाजिक तत्वों पर पर पुलिस नजर बनाए रखेगी। पर्व रंगों, उल्लास का है, इसे आपसी भाई-चारे और सौहार्द्र पूर्वक मनाएं।
hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva